Šéf centrálnej banky v Grécku predpokladá, že grécka ekonomika v roku 2012 utrpí pokles vo výške 5 % HDP. V Aténach to oznámil hlavný predstaviteľ centrálnej banky, Georgios Provopoulos.
Odhady sú rôzne
Doteraz banka predpovedala pokles na úrovni 4,5 %.Európska únia počíta, že ekonomika Grékov poklesne o 4,75 percent. Pripomeňme si, že v roku 2011 pokleslo grécke hospodárstvo až o 6,9 %.Provopoulos požaduje, aby Grécko splnilo predpísané reformy a vyhlo sa tak drastickému pádu. Na druhej strane niektorí odborníci tvrdia, že Grécko mohlo opustiť eurozónu a vrátiť sa k drachme, čím by jej oslabená mena pomohla s exportom.
Ako však experti tvrdia, dovoz z eurozóny by sa stal pre grécku populáciu drahý a inflácia by mohla dosiahnuť výšku 20 – 30 %. Úspory obyvateľstva by tak dostali riadnu "facku". Európski partneri preto držia Grékov naďalej v eurozóne.